ખુદ નીતિશ-લાલુ-રાહુલ સહિત દેશના મોટા મોટા રાજકીય પંડિતો અને નિષ્ણાંતો ઉપરાંત સરેઆમ દલાલ બની જુઠ્ઠાણે ફેલાવતા ચેનલોવાળા કે ભાજપના મેચોમેન મોદી અને તેમના અમિતશાહ સહિતના શિષ્યોને પણ આટલો અંદાજો નહીં હોય કે મહાગઠબંધન આટલી મહાસફળતા મેળવવાની સાથે કોઈની સ્વચ્છંદતા અને અહંકારને પાટુ મારશે, પરંતુ અત્રે એ વાત યાદ રહે કે આપણું રાષ્ટ્ર લોકશાહી રાષ્ટ્ર છે અને અહીં અંતે તો જનતાનું જ ધાર્યું થાય છે અને જનતા ભલભલા જુઠ્ઠાણાઓને કચકચાવી તમાચો મારી તેમના વટાણા વેરી નાખે છે, જે બિહારની શાણી-સમજદાર અને કદાચ ભારતની સૌથી વધુ રાજકીય સુઝબૂઝ ધરાવતી (અગાઉ યુવાસાથીની આ કોલમમાં આ તરફ ઇશારો કરાયો હતો) જનતાએ સાબિત કરી દીધું છે.